Damián Bariš

Damián Bariš (* 9. december 1994, Trenčín) je slovenský profesionálny futbalista, ktorý hráva na poste stredopoliara. Naposledy pôsobil v Podbrezovej.

Klubová kariéra

AS Trenčín 
Vyrastal v Trenčíne. Do prvého tímu AS Trenčín sa prepracoval v roku 2013. V prvej sezóne odohral 12 stretnutí v najvyššej súťaži. V sezóne 2014/15 vyhral AS Trenčín slovenský titul. Bariš stihol odohrať jeden zápas a tak figuruje medzi víťazmi titulu.

AFC Nové Mesto nad Váhom (hosťovanie) 
Sezónu 2014/15 strávil na hosťovaní v 2. lige v tíme AFC Nové Mesto nad Váhom.

MFK Skalica 
Po skončení zmluvy v AS Trenčín odišiel do MFK Skalica kde však ostal iba počas jesennej časti Fortuna ligy 2015/16.

FC ViOn Zlaté Moravce 
Na nový rok 2016 prestúpil Bariš do Zlatých Moraviec. V sezóne 2016/17 nastúpil do 33 zápasov a strelil šesť gólov.

Zbrojovka Brno 
V lete 2018 prestúpil do Zbrojovky Brno, kde strávil štyri sezóny. V sezóne 2019/20 sa s Brnom stali víťazmi 2. českej ligy a postúpili tak do najvyššej súťaže. V ďalšej sezóne však opäť spadli do 2. ligy.

FK Železiarne Podbrezová 
Po konci v Zbrojovke Brno sa Bariš vrátil do slovenskej Fortuna ligy kde sa stal novou posilou Podbrezovej.

AS Trenčín 
20. júna 2023 sa Bariš dohodol na zmluve s AS Trenčín, kde sa vracia po ôsmich rokoch.

Štatistiky 
K 24. februáru 2022

1 Európska liga UEFA
2 Play-off o postup do 1. českej futbalovej ligy
3 Play-off o Konferenčnú ligu

Úspechy 
AS Trenčín

 Fortuna liga: 2014/15

Referencie

Externé odkazy 
 Damián Bariš na transfermarkt.com

Slovenskí futbalisti
Hráči FK AS Trenčín
Hráči AFC Nové Mesto nad Váhom
Hráči MFK Skalica
Hráči FC ViOn Zlaté Moravce
Hráči 1. FC Brno
Hráči FO ŽP Šport Podbrezová
Hráči 1. českej futbalovej ligy
Osobnosti z Trenčína